Vlakvark | Leeupoort
Tag Archives: Vlakvark
2018/11/12 General News, Nature Reserve
Wanneer hy hardloop is dit stert in die lug en wanneer hy vreet is dit weer op die knieë.
Die vlakvarksog is slegs 3 maande dragtig en sy kan tot sowat 6 kleintjies op `n slag kry. Verder kan die mamma twee keer per jaar kleintjies kry. Hulle kan tot sowat 20 jaar oud word. Met daardie skerp krom tande grawe hulle boomwortels en gras se wortels uit om te vreet.
`n Gewoonte van die vlakvark is dat hulle agteruit met die boude eerste in die gat gaan waar hulle gewoonlik skuil of slaap en waar die mamma haar kleintjies kry. Met die kop wat na die ingang wys kan hulle gevaar afweer. Hulle is dan ook gevaarlik as hulle by die gat uitstorm sou iemand by die bek van die gat hulle rus sou verstoor.
Hierdie dier kan ook baie gevaarlik wees sou iets hulle seermaak of iewers vaskeer. Daardie lang en skerp tande kan jou bene oopskeur.
Op Leeupoort Vakansiedorp is die vlakvarke baie mak omdat hulle kos by die mense kry. Die gevolg is dat mense wat kos in die hande het bestorm kan word want die vlakvark meen dat die kos vir hulle bedoel is. So kan iemand ernstig beseer word – wees dus versigtig.
Die bos vertel vir jou sy storie en al wat jy moet doen is om net te luister. Die kinders kan op hul eie deur die reservaat op Leeupoort Vakansiedorp fiets ry.
Die stilte bring `n rustigheid in jou wat jy nie met geld kan koop nie. Jy moet net nie jou selfoon die hele tyd aanhou nie want die Whatsupp en ander oproepe lei jou aandag af en neem jou terug na jou kantoor of werksplek.
Jy kan vir `n lang tyd geen oproepe kry nie maar sodra jy buite langs die vuur bybelstudie wil hou kry jy die meeste onnodige oproepe asof die duiwel dit so beplan. Ek en Jan du Preez het een oggend 9 uur beplan om bybelstudie te hou by Ifafa732 op Leeupoort waar ons die akkommodasie terdee geniet. Voor die tyd het ons twee geen selfoonoproepe gekry nie en net toe ons begin kry ons oproepe Jan drie en ek een. Nou wat vertel dit vir jou!!
Daar waar jy rustig buite sit kom die vlakvarke gewoonlik eerste daar snuffel vir kos. Wees net versigtig vir hulle en kyk net na daardie gevaarlike tande waarmee hulle jou kan kap. Die njalas en bosbokke maak ook hul draai. Die koedoes en elande kom nie gereeld kuier nie. Die grysbekneushoringvoels laat ook gereeld van hulle hoor en besoek ook redelik gereeld die broeikas wat aan een van die bome staangemaak is. Dis reeds nou broeityd waar die wyfie in die kas toegemessel is met `n klein oop gleufie waardeur die mannetjie haar voer.
Lekker rustige dag vir jou.
2016/05/27 Nature Reserve
NATUURRESERVAAT – Hierdie is seker een van die lelikste diere op aarde. Sy kop met sy klein ogies, vratte aan die kante van sy kop, die stokkies hare, lang tande wat by sy bek uitsteek en sy kop wat feitlik die helfte van sy lyf uitmaak, laat `n ou wonder hoekom hy so lelik lyk.
Wanneer `n vlakvark staan of loop hang sy stert maar wanneer hy draf of hardloop is die stert penregop. Dit is dieselfde met die klein vlakkies. Waar daar gevreet word staan die groot vark sowel die kleintjies op hul knieë.
Die vlakvarke en bosvarke bly gewoonlik uit mekaar se pad en meng glad nie met mekaar nie. Een van die Leeupoort se inwoners moes egter voorheen na `n bosvarkie omsien
LEEUPOORT – Wat is nou lekkerder as ‘n braairibbetjie op Leeupoort waar jy die laaste lawaai van die Read More »